ປ. ອາສາດ ຖິ້ມ​ໂທດ​ໃສ່ ​ປະ​ເທດ​ຕາ​ເວັນ​ຕົກ ກ່ຽວກັບ ການຫຼົບໜີ ​ຂອງອົບ​ພະຍົບ
ຜູ້ນຳຊີເຣຍ ​ກ່າວ​ຫາວ່າ ປະເທດຕາ​ເວັນ​ຕົກ ​ໄດ້​ສະໜັບສະໜູນ “ພວກກໍ່​ການ​ຮ້າຍ” ນັບຕັ້ງ​​ແຕ່ ​ວິ​ກິດ​ການໃນ​ຊີ​ເຣຍ ໄດ້​ເລີ້​ມຕົ້ນຂຶ້ນ.
ປະທານາທິບໍດີ ຊີເຣຍ ທ່ານ ບາຊາຣ໌ ແອລ-ອາສາດ ຖິ້ມໂທດ ໃສ່ບັນດາປະເທດຕາເວັນຕົກ ໃນການທະວີຂຶ້ນ ຂອງຊາວອົບ ພະຍົບ ທີ່ໄດ້ພາກັນຫລົບໜີອອກຈາກປະເທດຂອງຕົນ ແລະ ມຸ້ງໜ້າໄປຍັງຢູໂຣບ ໂດຍກ່າວວ່າ ປະເທດຕາເວັນຕົກ ໄດ້ ສະໜັບສະໜູນ  ນັບຕັ້ງແຕ່ ວິກິດການ ໃນຊີເຣຍໄດ້ເລີ້ມຕົ້ນຂຶ້ນ ບັນຫາຂັດແຍ້ງໃນຊີເຣຍ ທີ່ໄດ້ເລີ້ມຕົ້ນຂຶ້ນ ໃນເດືອນມີນາ ປີ 2011 ໃນຂະນະທີ່ມີການປະທ້ວງຢ່າງສັນຕິ ກ່ອນທີ່ຈະມີການ ປາບປາມຢ່າງໜັກ ແລະ ກາຍເປັນສົງຄາມກາງເມືອງຫຼາຍຝ່າຍ ທີ່ໄດ້ກົດດັນໃຫ້ເຄິ່ງນຶ່ງ ຂອງພົນລະເມືອງຊີເຣຍ ຕ້ອງໄດ້ພາກັນ ຫລົບໜີອອກຈາກເຮືອນຊານຂອງພວກເຂົາເຈົ້າ ແຕ່ ໃນການໃຫ້ສຳພາດ ກັບສື່ມວນຊົນຂອງຣັດເຊຍ ທ່ານອາສາດ ໄດ້ປະຕິເສດຕໍ່ແນວ ຄິດທີ່ວ່າ ການກະທຳຕ່າງໆ ຂອງລັດຖະບານ ເປັນເຫດຜົນເຮັດໃຫ້ປະຊາຊົນຫລົບໜີ ຫຼື ວິກິດການໄດ້ເລີ້ມຕົ້ນດ້ວຍການລຸກຮືຂຶ້ນ ຢ່າງສັນຕິນັ້ນ ທ່ານກ່າວວ່າ ອັນນັ້ນ ເປັນສ່ວນ ນຶ່ງຂອງການໂຄສະນາຊວນເຊື່ອໂດຍບັນດາລັດຖະບານ ຂອງປະເທດຕາເວັນຕົກ ດັ່ງທີ່ ທ່ານ ກ່າວວ່າ ພວກເຂົາເຈົ້າສະແດງຄວາມເຫັນອົກເຫັນໃຈຕໍ່ພວກອົບພະຍົບ ໃນຂະນະ ດຽວກັນ ຍັງໄດ້ເຮັດໃຫ້ພວກອົບພະຍົບ ຕົກຢູ່ໃນສະພາບທີ່ເປັນອັນຕະລາຍໃນຂັ້ນຕົ້ນ ທ່ານອາສາດ ເວົ້າວ່າ ທ່ານອາສາດ ໄດ້ກ່າວເຖິງພວກນັກຕໍ່ສູ້ຕໍ່ຕ້ານລັດຖະບານ ມາໂດຍຕະ ຫລອດວ່າ ແມ່ນພວກ  ສະຫະລັດ ແລະ ບາງປະເທດ ໃນຢູໂຣບ ໄດ້ສະໜອງ ອຸບປະກອນທາງ ທະຫານ ແລະ ການເຝິກແອບ ໃຫ້ແກ່ ອັນທີ່ພວກເຂົາເອີ້ນວ່າ ພວກຕໍ່ຕ້ານລັດຖະບານ ທີ່ນິຍົມແນວທາງປານກາງ ບັນຫາຂັດແຍ້ງໃນ ຊີເຣຍ ກາຍມາເປັນເລື້ອງ ທີ່ສະຫລັບຊັບຊ້ອນຫຼາຍຂຶ້ນ ດ້ວຍການເກີດ ຂຶ້ນຂອງພວກກຸ່ມລັດອິສລາມ ທີ່ໄດ້ຍຶດເອົາເນື້ອທີ່ອັນກວ້າງໃຫຍ່ ໃນພາກເໜືອ ແລະ ພາກຕາເວັນອອກຂອງຊີເຣຍ ລວມທັງເມືອງ Raqqa ນະຄອນຫຼວງ ຂອງກຸ່ມດັ່ງກ່າວ ການສູ້ລົບກັບກຸ່ມລັດອິສລາມ ແມ່ນພາກສ່ວນນຶ່ງ ທີ່ເປັນເອກະພາບກັນລະຫວ່າງຊີເຣຍ ແລະ ກຸ່ມແນວໂຮມ ທີ່ນຳພາໂດຍສະຫະລັດ ທີ່ໄດ້ປະຕິບັດການໂຈມຕີທາງອາກາດຕໍ່ຕ້ານ ພວກຫົວຮຸນແຮງ ເປັນເວລາປີນຶ່ງຜ່ານມາ